CELEX: 22013D0038
Language: fi
Date: 2013-03-15 00:00:00
Title: ETA:n sekakomitean päätös N:o 38/2013, annettu 15 päivänä maaliskuuta 2013 , ETA-sopimuksen liitteen VI (Sosiaaliturva) muuttamisesta

29.8.2013   
            
            
               FI
            
            
               Euroopan unionin virallinen lehti
            
            
               L 231/12
            
         ETA:NSEKAKOMITEAN PÄÄTÖS
   N:o 38/2013,
   annettu 15 päivänä maaliskuuta 2013,
   ETA-sopimuksen liitteen VI (Sosiaaliturva) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Eläviltä luovuttajilta saatujen elinten rajatylittävää luovuttamista koskevista taloudellisista näkökohdista 15 päivänä maaliskuuta 2012 annettu suositus N:o S1 (1) olisi otettava osaksi sopimusta.
            
         
               (2)
            
            
               ETA-sopimuksen liite VI olisi sen vuoksi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Lisätään ETA-sopimuksen liitteessä VI olevan 11.2 kohdan (suositus N:o U2) jälkeen kohta seuraavasti:
   
               ”11.3
            
            
               
                  32012 H 0810(01): suositus N:o S1, annettu 15 päivänä maaliskuuta 2012, eläviltä luovuttajilta saatujen elinten rajatylittävää luovuttamista koskevista taloudellisista näkökohdista (EUVL C 240, 10.8.2012, s. 3).”
            
         2 artikla
   Suosituksen N:o S1 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 16 päivänä maaliskuuta 2013, jos kaikki ETA-sopimuksen 103 artiklan 1 kohdan mukaiset ilmoitukset on tehty ETA:n sekakomitealle (2).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 15 päivänä maaliskuuta 2013.
      
         
            ETA:n sekakomitean puolesta
         
         
            Puheenjohtaja
         
         Gianluca GRIPPA
      
   
   
      (1)  EUVL C 240, 10.8.2012, s. 3.
   
      (2)  Valtiosäännön asettamista vaatimuksista ei ole ilmoitettu.